

**ΔΗΜΟΣ ΠΡΕΒΕΖΑΣ** ΠΡΕΒΕΖΑ : **7/2/2024**

**ΑΥΤΟΤΕΛΕΣ ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ** ΑΡ. ΠΡΩΤ. : **2329**

**Δ/ΝΣΗ :** ΕΛ. ΒΕΝΙΖΕΛΟΥ & ΜΠΑΧΟΥΜΗ 2

**ΑΡΜ.ΥΠΑΛ :** ΝΤΟΝΤΟΡΟΣ Δ.

**Ηλ. Δ/νση:** [politikiprostasia@dimosprevezas.gr](mailto:politikiprostasia@dimosprevezas.gr)

**ΤΗΛ.:** 2682 0 25200

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Για την κατάρτιση Μητρώου Ιδιοκτητών (εταιρειών-φυσικών προσώπων) οχημάτων και μηχανημάτων έργων για την αντιμετώπιση εκτάκτων αναγκών από πυρκαγιές, πλημμύρες, σεισμούς, κατολισθήσεις, και λοιπές καταστροφές, στην περιοχή ευθύνης του Δήμου Πρέβεζας για το χρονικό διάστημα **2024-2025 .**

**Η Δημοτική Επιτροπή του Δήμου Πρέβεζας**

Προκειμένου να καταρτιστεί μητρώο ιδιοκτητών οχημάτων και μηχανημάτων έργων, που θα επεμβαίνουν για την αντιμετώπιση εκτάκτων αναγκών από πυρκαγιές, πλημμύρες, σεισμούς, κατολισθήσεις, και λοιπές καταστροφές, στην περιοχή ευθύνης του Δήμου Πρέβεζας με τη διάθεση οχημάτων, μηχανημάτων έργου, όταν αυτό απαιτηθεί, για δυο έτη από την κατάρτιση του Μητρώου καθώς και τυχόν παράταση ισχύος αυτού

**ΚΑΛΕΙ**

Όσους επιθυμούν να συμμετάσχουν, να υποβάλλουν με οποιοδήποτε τρόπο προς το Αυτοτελές Τμήμα Πολιτικής Προστασίας (Γραφείο Πρωτοκόλλου του Δήμου, Ελ Βενιζέλου & Μπαχούμη 2, τηλέφωνο επικοινωνίας 2682 0 25200), τη συνημμένη αίτηση συμμετοχής , στην οποία να αναφέρεται η πλήρης επωνυμία τους, έδρα, ταχυδρομική Δ/νση, τηλέφωνο και ηλεκτρονική δ/νση μέχρι και την **Παρασκευή 15 Μαρτίου 2024**:

Η αίτηση των ενδιαφερομένων θα πρέπει να υποβάλλεται μαζί με τα ακόλουθα δικαιολογητικά

1. **Βεβαίωση εγγραφής στο Μητρώο Εργοληπτικών Επιχειρήσεων** (Μ.Ε.Ε.Π.) της Γενικής Γραμματείας Δημοσίων Έργων (εφόσον πρόκειται για εργοληπτικές επιχειρήσεις) ή **Πιστοποιητικό/βεβαίωση του οικείου επαγγελματικού μητρώου**, με το οποίο να πιστοποιείται η εγγραφή τους σε αυτό και το ειδικό επάγγελμά τους, το οποίο να έχει εκδοθεί έως τριάντα (30) εργάσιμες ημέρες πριν από την υποβολή της προσφοράς ή **Σχετικό φορολογικό δικαιολογητικό από το οποίο να προκύπτει η επαγγελματική δραστηριότητα του ενδιαφερόμενου ( ΚΑΔ)** σε ισχύ.
2. **Υπεύθυνη δήλωση του Ν. 1599/86, στην οποία θα δηλώνουν ότι αποδέχονται τους όρους της παρούσας πρόσκλησης** εκδήλωσης ενδιαφέροντος, όπως αυτοί περιγράφονται σε αυτή, για την κατάρτιση Μητρώου Εργοληπτών για την αντιμετώπιση εκτάκτων αναγκών (θεομηνιών, κατολισθήσεων, πλημμυρών κ.α.) στην περιοχή ευθύνης της Δήμου Πρέβεζας έως και για δύο έτη από την κατάρτιση του Μητρώου.
3. Τα **νομιμοποιητικά έγγραφα των οχημάτων και μηχανημάτων έργου** που κατέχουν καθώς και των οδηγών και χειριστών αυτών {(άδειες κυκλοφορίας, ασφαλιστήρια συμβόλαια, πιστοποιητικά ΚΤΕΟ (όπου αυτά απαιτούνται), άδεια οδηγού οχήματος, άδεια χειριστού μηχανήματος έργου, τέλη κυκλοφορίας κ.α.)}. Η μη υποβολή των ανωτέρω στοιχείων από τους συμμετέχοντες αποτελεί λόγο εξαίρεσης από τον καταρτιζόμενο πίνακα Μητρώου Εργοληπτών (εταιρειών -φυσικών προσώπων) για την αντιμετώπιση εκτάκτων αναγκών από έντονα καιρικά φαινόμενα, κατολισθήσεις, πλημμύρες, χιονοπτώσεις, παγετούς, ατυχήματα μεταφορών, τεχνολογικά ατυχήματα κ.α., στην περιοχή ευθύνης του Δήμου Πρέβεζας. Επίσης εφόσον τα οχήματα και μηχανήματα έργου δεν είναι ιδιοκτησίας των συμμετεχόντων θα πρέπει οι συμμετέχοντες να προσκομίσουν μισθωτήριο συμβόλαιο ή παραχωρητήριο και Υπεύθυνη δήλωση του εκμισθωτή ή παραχωρητή ότι τα εκμισθωμένα ή παραχωρούμενα μηχανήματα δεν έχουν παραχωρηθεί ή εκμισθωθεί σε οιονδήποτε άλλον και θα είναι στην αποκλειστική χρήση του συμμετέχοντα για ένα έτος από την κατάρτιση του Μητρώου.

Ειδικότερα ορίζεται ως ημερομηνία λήξης της πρώτης κατάθεσης υποβολής φακέλου συμμετοχής η **Παρασκευή 15 Μαρτίου 2024, ώρα 14:00.** Ωστόσο στη συνέχεια οι ενδιαφερόμενοι μπορούν να υποβάλλουν φάκελο συμμετοχής ή αίτηση τροποποίησης του φακέλου τους οποιαδήποτε χρονική στιγμή και για δυο έτη , από την δημοσίευση της Πρόσκλησης Εκδήλωσης Ενδιαφέροντος.

Η αξιολόγηση των φακέλων για την κατάρτιση του Μητρώο Εργοληπτών θα πραγματοποιηθεί την **Τρίτη 19 Μαρτίου 2024**  (ή την Παρασκευή 22 Μαρτίου 2024 κατόπιν τυχούσας αναβολής) η οποία θεωρείται ημερομηνία κατάρτισης του Μητρώου και στη συνέχεια θα πραγματοποιείται στο τέλος κάθε εξαμήνου, από την αρμόδια Επιτροπή που έχει συσταθεί από τον Δήμο. Το πρακτικό ελέγχου δικαιολογητικών θα προωθείται προς έγκριση στην Δημοτική Επιτροπή του Δήμου.

**ΟΡΟΙ**

1. Οι ανάδοχοι οφείλουν να έχουν τη δυνατότητα άμεσης επέμβασης εντός 1 ώρας από τη στιγμή ειδοποίησης, είτε εγγράφως είτε τηλεφωνικώς από τους υπεύθυνους της Πολιτικής Προστασίας του Δήμου Πρέβεζας, καθ’ όλη τη διάρκεια του 24ώρου και για το χρονικό διάστημα έως και δύο έτη από την κατάρτιση του μητρώου, σε οποιαδήποτε περιοχή ευθύνης του Δήμου που έχουν εκδηλώσει ενδιαφέρον. Τα οχήματα και τα μηχανήματα έργων θα χρησιμοποιούνται ανάλογα με την έκταση της φυσικής καταστροφής και πάντα σύμφωνα με τις υποδείξεις των υπευθύνων της Πολιτικής Προστασίας του Δήμου Πρέβεζας.
2. Ο αριθμός και το είδος των μηχανημάτων θα αυξομειώνεται ανάλογα με την περίπτωση και αποτελεί υποχρέωση των ιδιοκτητών (εταιρειών - φυσικών προσώπων) η διάθεση των απαραίτητων οχημάτων, μηχανημάτων έργων, επειδή ο αριθμός αυτών μπορεί να ποικίλει ανάλογα με το μέγεθος και τη διάρκεια της κάθε έκτακτης ανάγκης.
3. Τα οχήματα και μηχανήματα έργου που θα χρησιμοποιηθούν για την αντιμετώπιση των συνεπειών από έντονα καιρικά φαινόμενα, κατολισθήσεις, πλημμύρες, χιονοπτώσεις, παγετούς, ατυχήματα μεταφορών, τεχνολογικά ατυχήματα κ.α.), θα αποζημιώνονται με τιμές χρέωσης ανά ώρα, χωρίς Φ.Π.Α., όπως αυτές αποτυπώνονται στον παρακάτω πίνακα που καταρτίστηκε από το Αυτοτελές Τμήμα Πολιτικής Προστασίας του Δήμου Πρέβεζας συμφώνως του υπ’αριθ. 2328/7-2-2024 εγγράφου του με θέμα «Πίνακα ωρομίσθιας αποζημίωσης χρήσης μηχανημάτων έργου και οχημάτων σε τιμές συνήθους εργασίας».

|  |  |  |  |
| --- | --- | --- | --- |
| Α/Α | ΕΙΔΟΣ ΜΗΧΑΝΗΜΑΤΟΣ | ΙΣΧΥΣ (HP) | ΑΠΟΖΗΜΙΩΣΗ (€/ΩΡΑ) |
| ΦΟΡΤΩΤΗΣ : 34-250 | | | |
| 1 | ΦΟΡΤΩΤΗΣ | 34-69 | 38,00 |
| 2 | ΦΟΡΤΩΤΗΣ | 70-100 | 50,00 |
| 3 | ΦΟΡΤΩΤΗΣ | 101-170 | 58,00 |
| 4 | ΦΟΡΤΩΤΗΣ | 171-200 | 65,00 |
| 5 | ΦΟΡΤΩΤΗΣ | 201-250 | 70,00 |
| 6 | ΦΟΡΤΩΤΗΣ ΕΡΠΥΣΤΡΙΟΦΟΡΟΣ | 50-99 | 55,00 |
| 7 | ΦΟΡΤΩΤΗΣ ΕΡΠΥΣΤΡΙΟΦΟΡΟΣ | 100-150 | 60,00 |
| ΕΚΣΚΑΦΕΑΣ : 25-227 | | | |
| 8 | ΕΚΣΚΑΦΕΑΣ | 25-69 | 38,00 |
| 9 | ΕΚΣΚΑΦΕΑΣ | 70-125 | 42,00 |
| 10 | ΕΚΣΚΑΦΕΑΣ | 126-200 | 55,00 |
| 11 | ΕΚΣΚΑΦΕΑΣ | 201-227 | 67,00 |
| 12 | ΕΚΣΚΑΦΕΑΣ-ΦΟΡΤΩΤΗΣ | 50-101 | 54,00 |
| 13 | ΠΡΟΩΘΗΤΗΣ D9 | 410-465 | 110,00 |
| 14 | ΠΡΟΩΘΗΤΗΣ D8 (ΓΑΙΩΝ) | 300 | 85,00 |
| 15 | ΠΡΟΩΘΗΤΗΣ D85A | 200 | 80,00 |
| 16 | ΠΡΟΩΘΗΤΗΣ (ΓΑΙΩΝ) | 90-180 | 60,00 |
| ΙΣΟΠΕΔΩΤΗΣ : 68-185 | | | |
| 17 | ΙΣΟΠΕΔΩΤΗΣ (ΓΑΙΩΝ) | 68-100 | 65,00 |
| 18 | ΙΣΟΠΕΔΩΤΗΣ (ΓΑΙΩΝ) | 101-185 | 72,00 |
| 19 | ΙΣΟΠΕΔΩΤΗΣ ΓΑΙΩΝ D70 | 142 | 65,00 |
| 20 | ΟΔΟΣΤΡΩΤΗΡΑΣ | 29-114 | 60,00 |
| 21 | UNIMOG | 100-150 + | 42,00 |
| 22 | ΑΛΑΤΟΔΙΑΝΟΜΕΑΣ-ΛΕΠΙΔΑ-ΓΕΡΑΝΟΣ | 220-400 | 45,00 |
| 23 | ΑΛΑΤΟΔΙΑΝΟΜΕΑΣ | 100-168 | 50,00 |
| 24 | ΑΛΑΤΟΔΙΑΝΟΜΕΑΣ | 169-480 | 55,00 |
| 25 | ΑΛΑΤΟΔΙΑΝΟΜΕΑΣ-ΛΕΠΙΔΑ ΑΠΟΧΙΟΝΙΣΜΟΥ | 100-261 | 50,00 |
| 26 | ΑΛΑΤΟΔΙΑΝΟΜΕΑΣ-ΛΕΠΙΔΑ ΑΠΟΧΙΟΝΙΣΜΟΥ | 262-420 | 65,00 |
| 27 | ΑΛΑΤΟΔΙΑΝΟΜΕΑΣ-ΛΕΠΙΔΑ-ΦΡΕΖΑ | 241 | 65,00 |
| 28 | ΤΡΑΚΤΕΡ-ΛΕΠΙΔΑ | 135 | 45,00 |
| 29 | ΑΛΑΤΟΔΙΑΝΟΜΕΑΣ-ΕΚΧΙΟΝΙΣΤΙΚΟ | 84 | 50,00 |
| 30 | ΕΚΧΙΟΝΙΣΤΙΚΟ (ΦΡΕΖΑ) | 260 | 65,00 |
| 31 | ΔΑΣΙΚΟΣ ΕΛΚΥΣΤΗΡΑΣ |  | 35,00 |
| 32 | ΔΙΑΞΟΝΙΚΟΣ ΕΛΚΥΣΤΗΡΑΣ |  | 37,00 |
| 33 | ΠΟΛΥΜΗΧΑΝΗΜΑ (ΛΕΠΙΔΑ-ΚΛΑΔΟΤΕΜΑΧΙΣΤΗΣ- ΚΛΑΔΕΥΤΙΚΟ ΨΑΛΙΔΙ) |  | 45,00 |
| 34 | ΑΠΟΦΡΑΚΤΙΚΟ |  | 50,00 |
| 35 | ΣΚΟΥΠΑ ΠΛΥΣΕΩΣ-ΚΑΘ/ΣΜΟΥ ΑΠΟΧ/ΣΗΣ ΔΡΟΜΩΝ | 99 | 50,00 |
| 36 | (SG) ΕΝΤΟΠΙΣΤΗΣ ΔΙΑΡΡΟΩΝ |  | 60,00 |
| 37 | ΚΑΤΑΒΡΕΧΤΗΡΑΣ-ΥΔΡΟΦΟΡΑ | 10 m3 | 45,00 |
| 38 | ΦΟΡΤΗΠ3-ΒΥΤΙΟ ΜΕΤΑΦΟΡΑΣ ΝΕΡΟΥ |  | 40,00 |
| 39 | ΦΟΡΤΗΓΟ-ΛΕΠΙΔΑ ΑΠΟΧΙΟΝΙΣΜΟΥ |  | 50,00 |
| 40 | ΦΟΡΤΗΓΟ ΑΝΑΤΡΕΠΟΜΕΝΟ | μεικτού βάρους έως 19 t | 38,00 |
| 41 | ΦΟΡΤΗΓΟ ΑΝΑΤΡΕΠΟΜΕΝΟ | μεικτού βάρους έως 26 t | 45,00 |
| 42 | ΦΟΡΤΗΓΟ ΑΝΑΤΡΕΠΟΜΕΝΟ | μεικτού βάρους έως 33 t | 55,00 |
| 43 | ΚΑΛΑΘΟΦΟΡΟ ΑΠΟ 0-20 ΜΕΤΡΑ ΥΨΟΣ |  | 50,00 |
| 44 | ΧΟΡΤΟΚΟΠΤΙΚΟ | 96-105 | 45,00 |
| 45 | ΓΕΡΑΝΟΣ ΕΚΣΚΑΦΕΑΣ | 75-182 | 65,00 |
| 46 | ΓΕΡΑΝΟΣ | 80-396 | 60,00 |
| 47 | ΕΛΚΥΣΤΗΡΑΣ (ΠΛΑΚΑ ΕΠΙΚΑΘΗΣΕΩΣ)+ ΗΜΙΡΥΜΟΥΛΚΟΥΜΕΝΟ |  | 55,00 |

1. Οι σχετικές εργασίες για την αντιμετώπιση εκτάκτων αναγκών (άρση καταπτώσεων, αποκατάσταση φθορών του οδοστρώματος, αποκατάσταση αναχωμάτων ποταμών, διάνοιξη τάφρων για την αποφυγή πλημμυρών, άρση φερτών υλικών και κορμών δέντρων στις θέσεις γεφυρών, κατάσβεση πυρκαγιών και λοιπές εργασίες), θα συγκεκριμενοποιούνται κατά περίπτωση από τη Διευθύνουσα Υπηρεσία. Ο ανάδοχος είναι υποχρεωμένος να μεριμνά για την αντικατάσταση του χειριστή σε τακτούς χρόνους σύμφωνα με τις ισχύουσες σχετικές διατάξεις, έτσι ώστε να εξασφαλίζεται η αδιάκοπη απασχόληση του μηχανήματος, εξαιρούμενων μόνο των ολιγόλεπτων διακοπών, για τον εφοδιασμό του μηχανήματος με καύσιμα και την αλλαγή ή συμπλήρωση λιπαντικών. Ως χρόνος απασχόλησης του μηχανήματος και του χειριστή του, για την εκτέλεση εργασιών ορίζεται αυτός που αρχίζει με την εντολή της Υπηρεσίας ύστερα από απόφαση του Δημάρχου και περατώνεται ο χρόνος αυτός μετά την άρση της εντολής της Υπηρεσίας.
2. Οι δαπάνες πρόληψης και αποκατάστασης κάθε είδους ζημιάς και αποζημίωσης κάθε είδους βλάβης ή μη συνήθους φθοράς που θα προκληθούν κατά την εκτέλεση της σύμβασης εργασιών και θα οφείλονται σε αμέλεια, απρονοησία, μη τήρηση των συμβατικών όρων, των υποδείξεων της Υπηρεσίας, των νομικών διατάξεων επιβαρύνουν τον ανάδοχο. Οι ανάδοχοι οφείλουν να δηλώσουν αναλυτικά, κατά το αρχικό στάδιο της πρόσκλησης εκδήλωσης ενδιαφέροντος, με υπεύθυνη δήλωση τους τα οχήματα και μηχανήματα που μπορούν να διαθέσουν για την αντιμετώπιση εκτάκτων αναγκών από πυρκαγιές, πλημμύρες, σεισμούς, κατολισθήσεις, και λοιπές καταστροφές (είδος, πλήθος, άδεια κυκλοφορίας, πινακίδες κυκλοφορίας), προσκομίζοντας παράλληλα τα νομιμοποιητικά έγγραφα των μηχανημάτων και των χειριστών αυτών.

Τέλος είναι υπεύθυνοι:

• Ώστε τα οχήματα και μηχανήματα έργων και το προσωπικό να διαθέτουν τις απαραίτητες κατά το νόμο άδειες (άδεια κυκλοφορίας, τέλη χρήσης κτλ)

• Να εφαρμόζουν άμεσα τα μέτρα ασφαλείας και υγιεινής που προβλέπονται από τις σχετικές διατάξεις, καθώς και για την ασφάλιση κατά παντός κινδύνου και έμψυχου προσωπικού που θα χρησιμοποιηθεί.

• Κατ’ αποκλειστικότητα, για οποιοδήποτε ατύχημα των οχημάτων, μηχανημάτων έργων και προσωπικού

Μη εκπλήρωση των ανωτέρω όρων, θα αποτελεί λόγο αυτοδίκαιης λύσης της συνεργασίας και εξαίρεσης από το καταρτιζόμενο μητρώο ιδιοκτητών οχημάτων και μηχανημάτων έργων για την αντιμετώπιση εκτάκτων αναγκών.

Οι ιδιοκτήτες οχημάτων και μηχανημάτων έργων (εταιρείες - φυσικά πρόσωπα) που θα ενεργοποιούνται θα επιλέγονται κάθε φορά αφού συνεκτιμηθεί το μέγεθος και η διάρκεια της φυσικής καταστροφής (σχετικές προγνώσεις ΕΜΥ, ενημερώσεις της Γενικής Γραμματείας Πολιτικής Προστασίας, αναφορές των αρμόδιων υπηρεσιών και επιβλεπόντων υπαλλήλων από τα σημεία συμβάντων κτλ), τα σημεία όπου απαιτείται επέμβαση, η διαθεσιμότητα σε απαιτούμενα οχήματα, μηχανήματα έργου και προσωπικού (βάσει των ανωτέρω δηλώσεων τους) καθώς και οποιοσδήποτε άλλος παράγοντας θεωρηθεί κρίσιμος για την έγκαιρη και αποτελεσματική αντιμετώπιση της φυσικής καταστροφής.

Ο πίνακας Μητρώου Εργοληπτών (εταιρειών -φυσικών προσώπων) για την αντιμετώπιση εκτάκτων αναγκών από έντονα καιρικά φαινόμενα, κατολισθήσεις, πλημμύρες, χιονοπτώσεις, παγετούς, ατυχήματα μεταφορών, τεχνολογικά ατυχήματα κ.α., θα καταρτισθεί από τριμελή επιτροπή ελέγχου των δικαιολογητικών από το Αυτοτελές Τμήμα Πολιτικής Προστασίας του Δήμου Πρέβεζας, η οποία συστήνεται με απόφαση του Δημάρχου. Η επιτροπή θα παραλαμβάνει τους φακέλους των ενδιαφερομένων εργοληπτών (εταιρείες -φυσικά πρόσωπα), από το αρμόδιο Τμήμα Πολιτικής Προστασίας στην οποία και θα παραδίδει με την λήξη των εργασιών τον πίνακα Μητρώου Εργοληπτών του Δήμου Πρέβεζας.

Σε περίπτωση που κριθεί απαραίτητη η παράταση ισχύος του ανώτερο μητρώου μετά το πέρας της διετίας, οι συμμετέχοντες εργολήπτες που επιθυμούν την παράταση της συνεργασίας τους με τον Δήμο Πρέβεζας θα δηλώσουν την αποδοχή με υπεύθυνη δήλωση την οποία θα καταθέσουν στο Αυτοτελές Τμήμα Πολιτικής Προστασίας μέχρι την ημερομηνία λήξης του Μητρώου Εργοληπτών (δύο έτη από την ημερομηνία κατάρτισης).

Οι ιδιοκτήτες (εταιρίες – φυσικά πρόσωπα) που θα ανταποκριθούν στην παρούσα πρόσκληση ενδιαφέροντος, εφόσον πληρούν τις ανωτέρω προϋποθέσεις, τίθενται άμεσα στη διάθεση του Δήμου Πρέβεζας.

Η υποβολή αίτησης συμμετοχής ουδεμία δέσμευση δημιουργεί στην Υπηρεσία.

**Ο ΔΗΜΑΡΧΟΣ**

**ΓΕΩΡΓΑΚΟΣ ΝΙΚΟΛΑΟΣ**

**ΑΙΤΗΣΗ ΣΥΜΜΕΤΟΧΗΣ**

ΣΤΟ ΜΗΤΡΩΟ ΕΡΓΟΛΗΠΤΩΝ (ΕΤΑΙΡΕΙΩΝ -ΦΥΣΙΚΩΝ ΠΡΟΣΩΠΩΝ) ΓΙΑ ΤΗΝ ΑΜΕΣΗ ΔΙΑΧΕΙΡΙΣΗ ΤΩΝ ΣΥΝΕΠΕΙΩΝ ΑΠΟ ΚΑΤΑΣΤΡΟΦΕΣ (ΦΥΣΙΚΕΣ ΚΑΙ ΤΕΧΝΟΛΟΓΙΚΕΣ), ΣΤΗΝ ΠΕΡΙΟΧΗ ΕΥΘΥΝΗΣ

ΤΟΥ ΔΗΜΟΥ ΠΡΕΒΕΖΑΣ»

|  |  |
| --- | --- |
| ΣΤΟΙΧΕΙΑ ΕΠΙΧΕΙΡΗΣΗΣ ΕΝΔΙΑΦΕΡΟΜΕΝΟΥ |  |
| ΟΝΟΜΑ ΥΠΕΥΘΥΝΟΥ: |  |
| ΕΔΡΑ: |  |
| ΤΗΛΕΦΩΝΟ: |  |
| ΗΛ. ΔΙΕΥΘΥΝΣΗ: |  |

ΔΙΑΘΕΣΙΜΑ ΜΗΧΑΝΗΜΑΤΑ (συμπληρώστε στον Πίνακα)

|  |  |  |  |  |
| --- | --- | --- | --- | --- |
| Α/Α | ΤΥΠΟΣ ΜΗΧΑΝΗΜΑΤΟΣ | ΙΔΙΟΚΤΗΤΟ/  ΜΙΣΘΩΜΕΝΟ | ΠΙΝΑΚΙΔΑ  ΚΥΚΛΟΦΟΡΙΑΣ | ΧΩΡΟΣ ΣΤΑΘΜΕΥΣΗΣ |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |

Διαθέτω τα παραπάνω μηχανήματα/ οχήματα για τις Δημοτική Ενότητες: 1……………....……… 2………..……..…….. 3.………………..……… για 2 δυο έτη από την ημερομηνία κατάρτισης του Μητρώου Εργοληπτών.

**Επισυνάπτω Υπογεγραμμένο Έντυπο:** ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ των ΠΡΟΣΩΠΙΚΩΝ ΔΕΔΟΜΕΝΩΝ κατά το άρθρο 13 του Γενικού Κανονισμού 679/2016 ΕΕ

Ημερομηνία: Υπογραφή: Σφραγίδα:

ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ των ΠΡΟΣΩΠΙΚΩΝ ΔΕΔΟΜΕΝΩΝ κατά το άρθρο 13

του Γενικού Κανονισμού 679/2016 ΕΕ

(συνοδεύει τα Έντυπα των Αιτήσεων Συμμετοχής σε Προκηρύξεις-Διακηρύξεις-Προσφορές κλπ του Τμήματος Εξόδων-Προμηθειών της Δνσης Οικονομικών Υπηρεσιών του Δήμου Πρέβεζας).

Το ΝΠΔΔ-ΟΤΑ α' βαθμού με την επωνυμία «Δήμος Πρέβεζας», που εδρεύει στην Πρέβεζα (οδός Ελ. Βενιζέλου & Μπαχούμη 2, Πρέβεζα, ΤΚ 48100), όπως νόμιμα εκπροσωπείται από τον κ. Δήμαρχο, ενημερώνει με το παρόν, και σύμφωνα με τις διατάξεις της κείμενης νομοθεσίας περί προστασίας δεδομένων προσωπικού χαρακτήρα και ιδιαιτέρως του Γενικού Κανονισμού ΕΕ 679/2016, υπό την ιδιότητά του ως «Υπεύθυνος Επεξεργασίας», το φυσικό πρόσωπο (εφεξής καλούμενο «Υποκείμενο των Δεδομένων»), που υπογράφει την Αίτηση Συμμετοχής, την Προσφορά κλπ και υποβάλλει τα προβλεπόμενα δικαιολογητικά, είτε για τον εαυτό του και ως εκπρόσωπος ατομικής επιχείρησης, είτε ως φ.π.-νόμιμος εκπρόσωπος του συμμετέχοντος στη διαδικασία νομικού προσώπου, ότι ο ίδιος ο ΟΤΑ και οι αρμόδιες Υπηρεσίες-Διευθύνσεις-Τμήματα αυτού (όπως και οι υπάλληλοί του, που ενεργούν υπό την εποπτεία του, κατ' εντολή και για λογαριασμό του και στα πλαίσιο των αρμοδιοτήτων τους, πιθανόν δε και άλλοι ως από κοινού "Υ.Ε.", "Εκτελούντες την Επεξεργασία", τρίτοι ή αποδέκτες: υπόλοιποι μετέχοντες στη διαδικασία, υπουργεία, δημόσιες αρχές, ΔΟΥ, δικαστικές αρχές κλπ, βάσει συμμόρφωσης με έννομη υποχρέωση του Υπευθύνου Επεξεργασίας" ή σε εκπλήρωση καθηκοντός του ή για εκτέλεση σύμβασης), συλλέγει, επεξεργάζεται και τηρεί τα προσωπικά δεδομένα που αναφέρονται στην Αίτηση Συμμετοχής και στα συνοδευτικά αυτών έγγραφα, τα οποία αυτοβούλως και για την ικανοποίηση των αιτημάτων του υποβάλλει το "Υποκείμενο των Δικαιωμάτων", είτε για λογαριασμό του (ατομική επιχείρηση) είτε για λογαριασμό του ν.π. που εκπροσωπεί.

Τα δεδομένα αυτά θα χρησιμοποιηθούν για τις ανάγκες διεκπεραίωσης της παρούσας Αίτησης Συμμετοχής. Σκοπός της επεξεργασίας μπορεί να είναι: η αξιολόγηση της Αίτησης, ο έλεγχος των στοιχείων που η διαδικασία απαιτεί, η αξιολόγηση της καταλληλόλητας του "Υποκειμένου" ως υποψήφιου του αντικειμένου της προς σύναψη σύμβασης με το Δήμο ή στα πλαίσια πρόθεσης σύναψης σύμβασης (άρθρο 6 παρ.ΐβ' ΓενΚαν, ΑιτΣκ 44). Περαιτέρω, ο Δήμος επεξεργάζεται τα εν λόγω δεδομένα για να επικοινωνεί με τον "Υποκείμενο", όποτε το κρίνει απαραίτητο, για ζητήματα σχετικά με την διαδικασία, για τις ανάγκες εκτέλεσης και λειτουργίας της σχετικής υπηρεσίας που παρέχει ο Δήμος ως "Υπεύθυνος Επεξεργασίας", για την εκπλήρωση καθήκοντος που εκτελείται προς το δημόσιο συμφέρον ή κατά την άσκηση δημόσιας εξουσίας που έχει ανατεθεί σε αυτόν (άρθρο 6 παρ.2ε' ΓενΚαν) και για την εναρμόνιση του Δήμου με τις επιταγές του Κανονισμού και του νόμου (συμμόρφωση με έννομη υποχρέωσή του, άρθρο 6 παρ.ΐγ' ΓενΚαν).

Τα δεδομένα αυτά διατηρούνται στο αρμόδιο Τμήμα για το απαραίτητο χρονικό διάστημα ελέγχου της Αίτησης και των υποβαλλόμενων δι'αυτής στοιχείων, για το χρονικό διάστημα διεκπεραίωσης της διαδικασίας, για το χρονικό διάστημα υποβολής ενστάσεων και λοιπών ενδίκων μέσων και βοηθημάτων, για το χρονικό διάστημα εκπλήρωσης των εκατέρωθεν υποχρεώσεων και παραγραφής των εκατέρωθεν αξιώσεων και γενικά για όσο απαιτεί η νομοθεσία που αφορά στο δημόσιο και κατόπιν αρχειοθετούνται σε ειδικά διαμορφωμένους χώρους που δεν παρέχουν πρόσβαση σε μη εξουσιοδοτημένους υπαλλήλους. Δυνατόν να προβλέπεται η ασφαλής καταστροφή τους μετά την πάροδο του απαραίτητου χρονικού διαστήματος που προβλέπει η νομοθεσία κατά περίπτωση (πχ ΠΔ 480/1985). Η παροχή των δεδομένων αυτών είναι απαραίτητη για την παρούσα Αίτηση και, αν δε δοθούν από το «Υποκείμενο των Δεδομένων», η σχετική υπηρεσία δεν θα είναι δυνατή ούτε και η συμμετοχή του "Υποκειμένου" στη διαδικασία.

Το «Υποκείμενο των Δεδομένων» έχει δικαίωμα υποβολής αιτήματος στον «Υπεύθυνο Επεξεργασίας» για: πρόσβαση-ενημέρωση, διόρθωση, περιορισμό επεξεργασίας των δεδομένων που το αφορούν, αντίταξη στην επεξεργασία καθώς και για τη διαγραφή και τη φορητότητα, πάντα υπό τους όρους και τους περιορισμούς της κείμενης νομοθεσίας (πχ 17 παρ.3, 20 παρ.3, 23 ΓενΚαν). Τα δικαιώματα αυτά ασκούνται είτε με τη συμπλήρωση της αντίστοιχης αίτησης-φόρμας που υπάρχει διαθέσιμη στις Δνσεις του Δήμου, είτε με αποστολή επιστολής στη διεύθυνση: "Δήμος Πρέβεζας", (οδός Ελ. Βενιζέλου & Μπαχούμη 2, Πρέβεζα, ΤΚ 48100), είτε με ηλεκτρονικό μήνυμα στη διεύθυνση : grammateia@1485.syzefxis.gov.gr

Ο "Υπεύθυνος Επεξεργασίας" παρέχει στο "Υποκείμενο των Δεδομένων" πληροφορίες για την ενέργεια που πραγματοποιείται κατόπιν αιτήματος, δυνάμει των άρθρων 15 έως 22 ΓενΚαν, χωρίς καθυστέρηση και σε κάθε περίπτωση εντός μηνός από την παραλαβή του αιτήματος. Η εν λόγω προθεσμία μπορεί να παραταθεί κατά δύο ακόμη μήνες, εφόσον απαιτείται, λαμβανομένων υπόψη της πολυπλοκότητας του αιτήματος και του αριθμού των αιτημάτων (βλ. αναλυτικότερα: άρθρο 12 παρ. 3-4 ΓενΚαν). Επίσης, για τυχόν καταγγελία, το "Υποκείμενο των Δεδομένων" έχει το δικαίωμα να απευθυνθεί εγγράφως στην Αρχή Προστασίας Δεδομένων Προσωπικού Χαρακτήρα (Δνση: Κηφισίας 1-3, Τ.Κ. 115 23, Αθήνα) είτε με ηλεκτρονικό μήνυμα [(www.dpa.gr)](https://l.facebook.com/l.php?u=http%3A%2F%2Fwww.dpa.gr%2F&h=ATOe0LkwaBjlzb2wdSeO5EEFUg-lhbXsptX-IwLL2xpJqBgOMUWWgTTUs7JL5JO_TLrWd2UMorIjhRnkvQ4TzmFTrI-Y5iBWm_TrRy7g1s4NJO_StvI5uA%23_blank).

(Τόπος), 20 (Ημερομηνία)

Ελαβα γνώση της παρούσης Ενημέρωσης (υπογραφή και ολογράφως):